**7. ข้อพิพาททางกฎหมาย**

ณ วันที่ 22 มิถุนายน 2559 บริษัทฯ มิได้มีข้อพิพาททางกฎหมายที่ยังไม่สิ้นสุดหรือมีส่วนเกี่ยวข้องกับการกระทำใดๆ ซึ่งอาจมีผลในเชิงลบต่อสินทรัพย์ของบริษัทฯ ที่มีจำนวนสูงกว่าร้อยละ 5 ของส่วนผู้ถือหุ้น หรือที่อาจมีผลกระทบต่อการดำเนินธุรกิจของบริษัทฯ อย่างมีนัยสำคัญ

นอกจากนี้ ณ วันที่ 22 มิถุนายน 2559 บริษัทฯ ยังไม่เคยถูกเรียกร้องใดๆ ในเรื่องที่เกี่ยวกับความรับผิดชอบต่อความเสียหายที่เกิดขึ้นจากสินค้าไม่ปลอดภัย (Product Liability) ของบริษัทฯ หรือการบาดเจ็บ (Personal Injury) หรือการเสียชีวิตที่เกิดขึ้นโดยมิชอบ (Wrongful Death) อันมีสาเหตุจากผลิตภัณฑ์ของบริษัทฯ หรือการเรียกคืนผลิตภัณฑ์ (Product Recall)